Coordenadas: 38°45′09″N 9°09′32″O﻿ / ﻿38.7525, -9.1588888888889

A **Universidade de Lisboa** (**ULisboa**) é unha universidade pública portuguesa, con sede na Alameda da Universidade, en Alvalade, Lisboa, con varios centros distribuídos por toda a cidade e os municipios limítrofes de Loures, Oeiras e Cascais.

Historia
--------

### Do século XIII ao XX

A súa historia comeza no ano 1290, cando unha bula papal recoñece a súa existencia baixo o nome de *Estudo Xeral de Lisboa*.
Este *Estudo Xeral* en 1308 trasladouse a Coímbra dando orixe á Universidade de Coímbra. A universidade foi trasladada diversas veces de Coímbra a Lisboa e viceversa, até que 1537 fica definitivamente en Coímbra, e non se abre unha nova facultade en Lisboa até finais do século XIX (de Medicina e Cirurxía).

### Desde 1911

( *Véxase artigo principal: Universidade de Lisboa (1911-2013)* )

A actual Universidade de Lisboa, a maior universidade do país en número de estudantes, e en orzamento, resultou da fusión da antiga Universidade de Lisboa, creada por decreto do 22 de marzo de 1911, coa Universidade Técnica de Lisboa, creada por decreto do 2 de decembro de 1930, incluíndo tamén o Estadio Universitario de Lisboa (até entón unha estrutura directamente dependente do Ministerio de Educación e Ciencia).

### Actualidade

A fusión foi aprobada polo Decreto-Lei no 266-E/2012, do 31 de decembro de 2012, e levouse a cabo coa toma de posesión do seu primeiro reitor, António Cruz Serra, o 25 de xullo de 2013.

Na edición de 2017 da clasificación de Shanghai, a institución situouse no rango 151-200, sendo a universidade portuguesa mellor situada nesa clasificación.

Na actualidade[*cando?*] conta con 3 513 docentes, 47 884 alumnos e 3 494 funcionarios técnico-administrativos.

Está afiliada ao Grupo Compostela e a UNICA (*Institutional Network of the Universities from the Capitals of Europe*).

Ten como lema a máxima latina *ad lucem* (cara á luz). O seu reitor actual é António Nóvoa.

O reitorado e as facultades, coa excepción da facultade de Belas Artes, encóntranse preto do Chiado, na *Cidade Universitária de Lisboa*, o maior campus universitario do país, que comparte co ISCTE (Instituto Universitario de Lisboa).

Estudantes e profesores notábeis
--------------------------------

A maioría dos nomes da lista corresponden á antiga Universidade de Lisboa (1911-2013)

|  |  |
| --- | --- |
| * Premio Nobel
	+ António Egas Moniz
* Poetas e escritores
	+ José Cardoso Pires
	+ Adília Lopes
	+ David Mourão-Ferreira
	+ Fernando Pessoa
	+ Florbela Espanca
	+ Gastão Cruz
	+ José Rodrigues Miguéis
	+ Lídia Jorge
	+ Pepetela
	+ Sophia de Mello Breyner
	+ Urbano Tavares Rodrigues
	+ Vitorino Nemésio
	+ Alice Vieira
	+ Afonso Cruz
* Doutores "Honoris Causa"
	+ Gustavo Villapalos Salas
 | * Xefes de Estado
	+ Teófilo Braga
	+ Jorge Sampaio
	+ Mário Soares
	+ Agostinho Neto, primeiro presidente de Angola
	+ Pedro Pires, presidente da República de Cabo Verde
* Primeiros ministros
	+ Afonso Costa
	+ Marcello Caetano
	+ Adelino da Palma Carlos
	+ Mário Soares
	+ Francisco Sá Carneiro
	+ Francisco Pinto Balsemão
	+ José Manuel Durão Barroso
	+ Pedro Santana Lopes
* Dirixentes de órganos internacionais
	+ Diogo Freitas do Amaral - expresidente da Asemblea Xeral das Nacións Unidas
	+ José Manuel Durão Barroso - expresidente da Comisión Europea
	+ Mário Centeno - expesidente do Eurogrupo
 |

Notas
-----

1. ↑  Diário de Notícias (28 de decembro de 2011). "Fusão em Lisboa cria quarta maior universidade ibérica". Consultado o 18 de novembro de 2021.
2. ↑  "Universidade de Lisboa tem buraco de meio milhão de euros". *Jornal i*. 1 de marzo de 2016. Consultado o 18 de novembro de 2021.
3. ↑  Frequentemente identificada como «Universidade Clássica de Lisboa».
4. ↑  Cf. Decreto de 22 de março de 1911, publicado no *Diário do Governo* de 24 de março de 1911. Ver tamén o Decreto de 19 de abril de 1911, publicado no *Diário do Governo* de 22 de abril de 1911, que cria as faculdades primitivas da nova universidade.
5. ↑  Cf. Decreto n.º 19 081, de 2 de dezembro de 1930.
6. ↑  Decreto-Lei n.º 266-E/2012, de 31 de dezembro de 2012
7. ↑  Silva, Samuel. "Ranking de Xangai: cinco universidades portuguesas nas 500 melhores do mundo". *PÚBLICO*. Consultado o 18 de novembro de 2021.
8. ↑  Universidade de Lisboa. Factos e Números.

Véxase tamén
------------

* Universidade de Lisboa (1911-2013)

### Ligazóns externas

* Sitio web da Universidade de Lisboa

|  |  |
| --- | --- |
| Control de autoridades | 
* Wd: Q1122926
* WorldCat
* VIAF: 313138723
* BNE: XX88044
* BNF: 11867929t
* BRE: 2175540
* Dialnet: 2322291
* EBID: ID
* GND: 13666-9
* Google Maps: 1038524406975967383
* GRID: grid.9983.b
* ISNI: 0000 0001 2181 4263
* LCCN: n81035314
* MAG: 141596103
* NKC: ko2009274073
* openMLOL: 30863
* QS: ID
* SUDOC: 026430398
* THE: ID
* U-Multirank: ID

 |